سيلدنافيل

فياجرا Sildenafil حبوب زرقاء
چاكات السيلدنافيل Sildenafil citrate ( الاسم التجارى : فياجرا Viagra واسماء محلية اخرى ) هو مخدر يستخدم فى علاج الضعف الجنسى (ضعف الانتصاب erectile dysfunction ) واحيان فى علاج علو ضغط دم الرئه pulmonary arterial hypertension PAH. انتجته شركه فايزر Pfizer واصبح فى الاسواق 1998 و يعتبر رائد ادوية الضعف الجنسى لانه عمل نقله كبيره فى النوعية تلك من العلاجات . واتطور منه  بعد كده دوائين اخرين فى السوق هما تادالافيل ( سيالس Cialis ) و فاردينافيل ( ليفترا Levitra )

 تاريخ 
 سيلدنافيل ركبه علما شركه فايزر فى مدينه كنت Kent فى بريطانيا . كان العلما بيبحثوا فى علاج للذبحه الصدريه و ضغط الدم العالى . واتعملت التجارب الاولانيه عليه فى مستشفى هوريستون بمدينه سوان سى Swansea البريطانيه . لكن فى التجارب الابتدائيه اكتشف العالم اين اوسترله Ian Osterloh ( من باحثين فايزر ) انه تاثير الدوا فى علاج الذبحه بسيط لكنه له تاثير كبير ف انتصاب الذكر ( العضو الذكرى ) . وعلطول قررت فايزر انها تتجه بيه وتسوقه فى علاج الضعف الجنسى ومش الذبحه . اختراع الدوا كان فى سنه 1996 واعتمدته اداره الاغذيه والادويه الامريكيه FDA للاستخدام فى 27 مارس 1998 وبقا اول دوا بيتاخد عن طريق البؤ لعلاج ضعف الانتصاب فى امريكا و فى اخر السنه دى كان بدا يتباع فى امريكا باسم ( فياجرا Viagra ) .
 ودلوقتى بيتقال انه شركة فايزر عملت نجاح كبير فى مبيعات الفياجرا وصلت 1 مليار دولار فى الفتره 1999–2001( محتاجه مصدر ).
 الصحافه البريطانيه كانت اثارت موضوع انه العالمين بيتر دن Peter Dunn و البرت وود Albert Wood هما اللى اخترعوه . (لكن فايزر انكرت الكلام ده ورغم ان اسمهم موجود على اسم المركب المخترع لكن فايزر قالت ان ده للملاءمه مش اكتر ) ( محتاجه مصدر ).
 وبالرغم من ان الفياجرا دوا لازم الدكتور يكتبه قبل ما المريض ياخده لكنه دلوقتى بيتباع عن طريق اعلانات على قنوات التليفزيون الامريكى دا غير وجود مواقع انترنت كتير بتعرض بيعه و بتقدم استشاره اونلاين للى بيتسخدموه . ودلوقتى كلمه فياجرا خدت معنى مقوى جنسى لدرجه ان فيه منتجات تانيه عشبيه بتسمى نفسها اسامى قريبه من فياجرا او بتعمل شكل الحبايه او لونها ازرق زى بتاعه فايزر . ساعات بيسموها فيتامين فى Vitamin V او الحبايه الزرقا The blue pill دا غير اسامى شهره تانيه كتير .
 فى سنه 2002 استحوذت حبه الفياجرا على 92 فى الميه من روشتات الضعف الجنسى على مستوى العالم . لكن مع سنه 2007 بقا 50 فى الميه بس ودا بسبب عوامل كتير منها وجود السيالس و الليفترا اللى زاحموها فى السوق وكمان بسبب انواع مغشوشه منها وتقارير عن الاصابه بالعمى بسبب مجموعه الادويه دى .
 فى فبراير 2007 اعلنت مجموعه صيدليات بوتس Boots the Chemist انها هتسمح ببيع 4 حبات من الفياجرا فى مانشستر - بريطانيا للرجاله من عمر 30 لحد 65 مباشرتن بعد استشاره الصيدلى .
 حقوق الاختراع لفايزر هتنتهى على سنه 2011-2013 .

 طريقه الشغل 
 سيلدنافيل ( فياجرا ) من مجموعه كابتات الانزيم PDE5 واللى بيهبطوا انزيم اسمه فوسفودايستريز رقم 5 - PDE5 ودا واحد من مجموعه انزيمات فوسفودايستريزس .
 تهبيط الانزيم رقم 5 بيزود مركب تانى اسمه cGMP . وال cGMP ده بيزود اكسيد النيتروجين NO فى الذكر واللى بيعمل توسيع لاورده الذكر وبتالى تدفق احسن للدم فيه .
 مع العلم ان اكسيد النيتروجين NO بيخرج فى اوقات الاثاره الجنسيه , عشان كده الادويه دى مش بتتشغل الا فى اوقات الاثاره ومش هتشتغل بدون رغبه .
 بيحصله ميتابوليزم عن طريق انزيمات الكبد وبيخرج عن طريق الكبد و الكلى . ولو اتاخد مع وجبه فيها دهون زياده شويه فاعليته بتقل وبيوصل لاعلى تركيز فى البلازما بعد ساعه والتركيز نفسه بيقل للتلتين ( بيضيع تلت ) . عشان كده من الاحسن ان فياجرا متتاخدش مع وجبه فيها دهون عاليه .
 دواعى الاستعمال 
 الضعف الجنسى : العلاج الرئيسى تقريبن وخصوصن لمرضى السكر اللى بيعانوا من ضعف الانتصاب . وكمان الناس اللى عندهم اكتئاب ممكن يعانوا شويه من ضعف الانتصاب اما بسبب المرض او الادويه عشان كده فيه دراسه سنه 2002 قالت ان سيلدنافيل مفيد فى الحالات دى . كمان نفس الباحثين سنه 1999 قالوا انه بيحسن الحاله الجنسيه عند الستات اللى بياخدوا ادويه مضاده للاكتئاب .
 علو ضغط دم الرئه : Pulmonary hypertension وده مرض نادر لكن وجود الانزيم PDE5 فى الرئه زى الذكر بيخلى الدوا يعمل دور فى علاجه . ابتدى العلاج بيه فى الحاله دى فى  يونيه 2005 .
 الرياضيين : فيه شويه لاعيبه بياخدوه لاعتقادهم ان توسيع اوردتهم هيخلى الدم يغذى عضلاتهم بشكل اكبر .

استخدامات مش طبيه
 استجمام :فيه خلطه بيستخدمها متوسطين السن - مش من الشباب - وخصوصن اللى بياخدوا اميفتامينات - منشطات - عشان يصلحوا اثارها الجانبيه على الانتصاب . بيخلطوها مع ماده تانيه اسمها (MDMA, ecstasy) ودى نوع من الامفيتامينات وبيسموه خليط "روك اند رول" . وفيه ناس بيخلطوه مع ماده تانيه اسمها اميل نيترات amyl nitrite لكن الخلطه دى ممكن تكون مميته .
 تاخير دبول النباتات : بنفس الطريقه اللى بيشتغل بيها فى الانسان ,العلما بيقولوا انه ممكن يضاعف عمر الورود من اسبوع لاسبوعين بعد قطعها بتركيز قليل من سيلدنافيل ( فياجرا ) مع الميه .
 مشاكل الطيران عند القوارض : زى الدوخه اللى بتحصل ودا كان فى دراسه سنه 2007 من مجموعه من العلما الارجنتينيين .
 الجرعه 
 حبايه الفياجرا زرقا وشكلها معين محفور على جنب منها كلمه فايزر Pfizer وعلى الجنب التانى محفور عليه VGR وجنبها التركيز سواء كان 25 او 50 او 100 ملى جرام ودول التلات تركيزات بتوعها . الجرعه من 25 ل100 وبتتاخد مش اكتر من مره واحده فى اليوم قبل الجماع بنص ساعه ل4 ساعات .
 سيلدنافيل اللى بيستخدم لعلاج ضغط الرئه اسمه التجارى (ريفاتيو Revatio) ودا جرعته 20 ملى جرام 3 مرات يوميا . الحبايه بيضه ومدوره ومحفور عليها RVT 20 .

 موانع الاستعمال 
موانع الاستعمال ( محتاجه مصدر )
 اللى بياخدوا ادويه النيترات ( مجموعه من ادويه الذبحه ).
 اى شخص ممنوع من ممارسه الجنس بسبب مخاطر قلبيه .
 لو فيه فشل كبير فى الكبد .
 لو فيه خلل كبير فى وظايف الكلى .
 ضغط الدم الواطى .
 لو حد لسه طالع من ازمه قلبيه او سكته دماغيه .
 مشاكل وراثيه فى شبكيه العين .
 الاثار الجانبيه 
 صداع , صهد فى الوش , عسر هضم , احتقان فى المناخير , زغلله ( شويه مرضى اشتكوا انهم بيشوفوا كل حاجه مزرقه شويه) .
 فى مايو 2005 اداره الاغذيه والادويه الامريكيه FDA صرحت ان سيلدنافيل ممكن يأدى لبوظان النظر vision impairment خصوصا انه فيه شويه دراسات تانيه ربطت بينه وبين التهاب عصب العين nonarteritic anterior ischemic optic neuropathy .
 فيه شويه اعراض جانبيه نادره بس خطيره زى انه يحصل انتصاب مستمر Priapism او وطيان الضغط بشكل خطير او ازمه قلبيه , خلل فى ضربات القلب , سكته دماغيه , زياده ضغط العين IOP , الطرش المفاجئ . فى اكتوبر 2007 نوهت ادراه الاغذيه والادويه الامريكيه FDA انه لازم يتحط استيكر بارز جوه علب مجموعه الادويه دى عموللى يتعرف المرضى بالاثار الخطيره دى وخصوصا الطرش المفاجئ sudden hearing loss .

 التفاعلات 
سيلدنافيل ممكن يتفاعل مع
 بعض ادويه الايدز: مجموعه مهبطات البروتييزprotease inhibitors , والادويه دى بتزود الاثار الجانبيه بتاعته عشان كده جرعه سيلدنافيل لازم تقل ل25 ملى جرام لكل 48 ساعه . (محتاجه مصدر )
 ادويه الفا بلوكرز: اللى ممكن توطى الضغط مع الفياجرا لو اتاخدوا مع بعض خلال 4 ساعات لكن لو فيه فرق اكتر من 4 ساعات مفيش مشاكل .

 التصنيع الكيماوى 
خطوات تصنيع الفياجرا
 Methylation of 3-propylpyrazole-5-carboxylic acid ethyl ester with hot dimethyl sulfate
 Hydrolysis with aqueous NaOH to free acid
 Nitration with oleum/fuming nitric acid
 Carboxamide formation with refluxing thionyl chloride/NH4OH
 Reduction of nitro group to amino
 Acylation with 2-ethoxybenzoyl chloride
 Cyclization
 Sulfonation to the chlorosulfonyl derivative
 Condensation with 1-methylpiperazine

 شوف كمان 
 تادالافيل ( سيالس )
 فاردينافيل ( ليفترا )
 كابتات الانزيم PDE5

 المصادر 
 ويكيبديا الانجليزيه بمصادرها ( ترجمه للمصرى ) .
 لينكات برانيه 
 موقع فياجرا الرسمي
 موقع ريفاتيو الرسمي
 موقع شركه فايزر الرسمي
 موقع FDA
 MedlinePLUS معلومات عن الاثار الجانبيه 

تصنيف:مهبطات الانزيم فوسفودايستريز5